《和何应辰过山谷墓韵》
宋代·王炎

何年马鬣埋玉树，上有乔木清风寒。
琳瑯金薤落四海，万象顿挫随毫端。
追攀前辈岂无意，偶来弛担鸣珂里。
生恨与公相后先，临风三叹不能已。
论诗谁解针膏盲，人间今日无黄香。
经过一酹尊中碧，明月湾头山{阗真换具}寂。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。